Копа Америка 1997.
Копа Америка 1997. је било тридесет осмо издање овог такмичења, КОНМЕБОЛ такмичење Јужноамеричких репрезентација. Првенство се одржало у Боливији, од 11. до 29. јула 1997. године. На турниру је учествовало 12 тимова, од којих два нису чланови КОНМЕБОЛ-а већ оба из КОНКАКАФа: репрезентације Мексика и Костарике. Бразил је освојио титулу по пети пут у својој историји. Друго место припало је Боливији, а треће Мексику. Луис Ернандес је био најбољи стрелац шампионата са шест постигнута гола.